**MLADI IZ 28 DRŽAV ČLANIC EVROPSKE UNIJE SO SE MED 09. IN 11. MAJEM DRUŽILI V STRASBOURGU.**

Subvencija Generalnega sekretariata za komuniciranje in znotraj njega Oddelka za obiske in seminarje pri EU nam je omogočila, da smo se pridružili veliki in raznovrstni skupini mladih, ki so ob Dnevu Evrope obiskali Strasbourg. Preživeli smo čudovite dneve, ki so bili namenjeni poznavanju EU, problematiki mladih, druženju ob koncertih in raznovrstnih, bogatih razpravah.

V preteklih letih so dijaki II. gimnazije obiskovali evropske institucije in se izobraževali v okviru predmeta evropske študije. Tovrstna prizadevanja in ekskurzije so v preteklih letih »vedno finančno podprli v okviru Oddelka za obiske in seminarje, za kar smo jim izjemno hvaležni. V letu 2014, pa se je EU odločila, da za mlade iz vseh 28 držav, pripravi EYE projekt (The European Youth Event). Dogodek se je odvil pod naslovom Ideje za boljšo Evropo. Osrednje teme samega srečanja so bile: nezaposlenost mladih, digitalna revolucija, trajnostni razvoj, prihodnost Evropske Unije, evropske vrednote. V okviru teh tem, so organizatorji pripravili izjemno veliko delavnic, predavanj in predstavitev, katerih smo se po predhodni prijavi lahko udeležili udeleženci dogodka. Vsi dogodki so bili izjemno dobro organizirani, debate in delavnice so vodili gostje ali uslužbenci EU, ki so se na dogodek zelo dobro pripravili in nam preko vseh aktivnosti podali veliko koristnih informacij. Vsi dogodki so bili zastavljeni na način, da smo udeleženci lahko aktivno sodelovali, kar je velikokrat pripeljalo do tega, da je enostavno zmanjkalo časa in da bi lahko aktivno sodelovanje pogosto tudi povzročilo celodnevno razpravo. Že podatek, da so organizatorji uspeli k sodelovanju povabiti sam management tovarne BMW in podobne strokovnjake, potrjuje dejstvo o kvaliteti te prireditve.

Vse čas dogajanja, predavanj, delavnic, seminarjev, so se v različnih delih evropskega parlamenta v Strasburgu dogajale prireditve. Med mnogimi mladimi iz cele Evrope se je pred stavil tudi naš English Student Theater. Njihov skrajšan na stop je spremljalo precej ljudi, ki so se ustavili na prizorišču in z aplavzom bogato nagradili nastop naše gledališke skupine.

 Hana Hunjet

 Spletni časopis, maj-junij 2014

Bilo je noro. Zelo sem vesel, da sem lahko bil del tega dogodka. Celo življenje si ga bom zapomnil.«

 Sebastijan

Kaj naj rečem. Enostavno super. Odlična predavanja in delavnice, veliko mladih, veliko druženja in spoznavanja mladih iz cele Evrope.

 Jure

Odlično. Najbolj mi je bilo všeč, da smo EST-jevci bili tako toplo sprejeti. Bilo bi super, če bi takšna druženja organizirali vsako leto.

 Alja